Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
16 ธ.ค. 2558

การฟื้นตัวยังจำกัด รอผลการประมูล 4G…แนะนำ “ซื้อ” ลุ้น Short-Covering 
ดัชนี SET อยู่ที่ 1,303.20 จุด +2.69 จุด +0.21% ปริมาณซื้อขาย 25,253 ล้านบาท
แนวรับ :  1,295 / 1,280 จุด, แนวต้าน :  1,308 / 1,320 จุด
 
สรุปทิศทางและแนวโน้มตลาด
การปรับขึ้นยังจำกัด รอผลการประชุมคลื่น 900MHz: SET ปรับขึ้นจำกัด แม้ตลาดหุ้นทั่วโลกปรับสูงขึ้นแรงเนื่องจาก แรงขายหุ้นกลุ่มสื่อสารที่เมื่อวานปรับสูงขึ้นแรง ขณะที่การประมูลคลื่น 900MHz ยังดำเนินต่อไป โดยผู้เข้าร่วมประมูลทั้ง 4 รายยังไม่มีใครถอนตัวจากการประมูล ล่าสุดราคาประมูลอยู่ที่ 3.4 หมื่นล้านบาท/ใบ
แนะนำ “ซื้อ” หุ้นที่เป็นเป้าหมาย Short-Covering: เราคาดว่าจะเห็นการฟื้นตัว หลังมีความชัดเจนจากการประมูล 4G และการประชุม FOMC คืนนี้ โดยแนะนำ “ซื้อ” กลุ่มหุ้นทีเป็นเป้าหมายในการทำ Short-Covering ที่มี Valuation ถูกเมื่อเทียบกับค่าเฉลี่ยในอดีตต่อเนื่องจากรายงาน Early Bird เมื่อเช้านี้ อย่าง PTT ADVANC (อาจรอผลประมูลก่อน) KTB PTTGC INTUCH DTAC QH MC IRPC และ CPF
ดัชนีความเชื่อมั่นผู้บริโภคฟื้นตัว เป็นปัจจัยบวกต่อกลุ่มอสังหาฯ…”ซื้อ” QH ราคาหุ้นต่ำกว่า NAV: ความเชื่อมั่นผู้บริโภคเดือน พ.ย.เพิ่มขึ้นเป็นเดือนที่ 2 ติดต่อกัน จากความคาดหวังต่อมาตรการกระตุ้นเศรษฐกิจของรัฐบาล ซึ่งถ้าพิจารณาจากความสัมพันธ์ระหว่าง CCI กับ ดัชนีหุ้นกลุ่มอสังหาฯ จะเห็นว่ามีความสัมพันธ์สูง
รวมถึงยอด Presale ในเดือน พ.ย.ที่เติบโตแข็งแกร่ง ทำให้เราแนะนำ “ซื้อ” PS (ได้ประโยชน์จากมาตรการกระตุ้นภาคอสังหาฯ มากที่สุด) QH (ราคาต่ำกว่า NAV ที่ 2.40 บาท) และ SPALI (ยอด Presale 11 เดือน ทำได้ดีกว่าที่คาดการณ์ไว้)
 
หุ้นที่น่าสนใจทางเทคนิค
QH “ซื้อ” ราคาหุ้นเริ่มมีจังหวะฟื้นตัวขึ้นด้วยแท่งเทียนรูปแบบ Morning Star สามารถกลับมายืนเหนือเส้นค่าเฉลี่ย 14 วันได้ ด้วยปริมาณการซื้อขายเริ่มสูงขึ้น สอดคล้องกับเครื่องมือ MACD ตัด Signal ขึ้น มีแนวต้านแรกที่บริเวณ 2.26 บาท ผ่านได้มีโอกาสขึ้นทดสอบแนว Downtrend Line บริเวณ 2.40 บาท
IRPC “ซื้อ” ราคาหุ้นแกว่งฟื้นตัวขึ้นกลับมาทะลุแนวเส้นค่าเฉลี่ยระยะ 3 เดือน พร้อมปริมาณการซื้อขายสูงสนับสนุนการกลับตัว เครื่องมือชี้ทิศทาง DI+ ชี้ตัด ADX ขึ้น เป็นจังหวะซื้อเก็งกำไร มีแนวต้านแรกที่ 4.24 บาท ผ่านได้เป้าหมายถัดไปที่ 4.32 บาท
 